IMBASADI

IMBASADI iku cekakan saka Ikatan Mahasiswa Basa dan Sastra Laladan se Indonésia. IMBASADI ya iku organisasi kang ngguyub kabèh mahasiswa program studi basa lan sastra laladan ing universitas-universitas kang nyebar ing sakabèhing wewengkon Indonésia.

Sajarah 
Organisasi iki didegake awit tanggal 15 Fèbruari 1993 ing Universitas Hasanudin, Makasar. Kala iku, para mahasiswa saka program studi basa lan sastra laladan rumangsa prelu nglumpuk lan ngrembug babagan organisasi kang bisa ngguyub uga bisa dadi salah sawijining organisasi mahasiswa kang ngangkat lan duwé tanggungjawab ing babagan kabudayan lan sastra laladan.

Tujuwan 
Organisasi iki duwé ancas antarané ya iku:
a. Ngembangaké potènsi ing babagan kaélmuan, sosial, lan budaya
b. Ngamalaké Pancasila ing sakabèhing laku ing pribadi, masarakat, bangsa, lan nagara
c. Nglestarékake kabudayan laladan minangka asèt bangsa kang prelu dijaga
d. Ngguyub para mahasiswa program studhi basa lan sastra laladan sak-Indonésia kanggo bebarengan nampung uga nyaluraké kabèh pangarepan ing babagan sastra lan budaya
e. Mèlu aktip ing sakabèhing prakara ngenani kabudayan ing pawiyatan luhur utawa ing masarakat

Anggota 
Saiki wis ana punjul universitas kang dadi anggota aktif ing organisasi IMBASADI, antarané ya iku:
 Universitas Andalas
 Universitas Graha Nusantara
 Universitas Sriwijaya
 Universitas Sumatra Lor
 Universitas Lampung
 Universitas Padang
 Universitas Indonésia
 Universitas Padjadjaran
 Universitas Wiyata Indonésia
 STKIP Kuningan Jawa Barat
 Universitas Pendhidhikan Ganesha
 Universitas Gadjah Mada
 Universitas Negeri Yogyakarta
 Universitas Sebelas Maret
 Universitas Veteran Bangun Nusantara
 Universitas Negeri Semarang
 UniversitasPGRI Semarang
 Universitas Negeri Surabaya
 Universitas Udayana
 Institut Hindhu Dharma Negeri Denpasar
 IKIP PGRI Bali
 STKIP Singaraja Bali
 STKIP Amlapura Bali
 Universitas Florès
 Universitas Lambung Mangkurat
 Universitas Hasanuddin
 Universitas Pattimura 
 Universitas Haluoléo 
 Universitas Negeri Manado 
 Universitas Tadolako 
 Universitas Tanjung Pura 
 Universitas Mataram
 Universitas Cendrawasih
 lsp.

Kapengurusan 
Piranti-piranti kang ana ing kapengurusan IMBASADI ya iku Présidhèn, Sekretaris Umum, Bendhahara, Departemen Humas lan publikasi, Departemen Pendhidhikan, Departemen Panalitèn lan Pangabdèn ing masarakat, Departemen Seni lan Budaya, Departemen Dhana Usaha, lan uga Divisi Regional Sumatera, Jawa, Bali-Nusa Tenggara, Kalimantan, Sulawesi, Maluku-Papua.

Déné miturut wewengkon regional e IMBASADI kapérang ing 6 Wewengkon Divisi Regional ya iku :
 Wewengkon DIVRE I : Sumatra
 Wewengkon DIVRE II : Jawa
 Wewengkon DIVRE III : Kalimantan
 Wewengkon DIVRE IV : Sulawesi
 Wewengkon DIVRE V : Bali dan Nusa Tenggara
 Wewengkon DIVRE VI : Maluku dan Papua

Pranala njaba 
 Situs lawas IMBASADI
 Situs anyar IMBASADI

Organisasi